En spareplan for dansk hestesport har længe indikeret, at galopløbene i Aalborg og Odense ville ophøre ved årsskiftet, fordi Folketinget barberer tilskuddet mærkbart. Derudover skulle travbanerne i Billund og Nykøbing Falster lukke. Men nu har hestesportens organisationer besluttet, at alle baner kører videre næste år, idet reduktionen i tilskud på 19 mio. kr. opvejes af besparelser og indhug i egenkapitalen. - Vi er utroligt glade for at vi har fundet finanserne til at galopløb kan fortsætte i 2015. Selv om galopløb kun står for 8 procent er omsætningen, har det betydning for hvilket publikum, vi tiltrækker, siger direktør Michael Korfitsen fra NKI Racing Arena Aalborg. I løbet af første halvår 2015 skal hestesporten finde en mere bæredygtig og langsigtet fremtidsplan for trav- og galopsporten i Danmark.

Opsummering:
Hestesporten har selv fundet midler til at fortsat at afholde galopløb på banerne i Aalborg og Odense i 2015.